Canton de Castèlnòu de Montmiralh
Lo canton de Castèlnòu de Montmiralh es una anciana division territoriala occitana d'Albigés, administrada pel departament francés de Tarn e la region de Miègjorn-Pirenèus, integrada dins la region d' desempuèi.

Geografia
Lo canton èra de l'arrondiment d'Albi. Lo capluòc èra Castèlnòu de Montmiralh. L'altitud minimala èra de 115 m, a La Ròca, e la maximala de 485 m a Castèlnòu de Montmiralh, ambe una mejana de 244 m. La partida meridionala e orientala, d'altitud pus bassa, es pus poblada que la partida septentrionala e occidentala, pus auta, rocassuda e boscosa, que compren una bona partida de la Gresinha.

Istòria
En 1793, las comunas de Campanhac, Castèlnòu de Montmiralh, Sant Bausèli, Santa Ceselha del Cairon e lo Verdièr èran del canton de (Castèlnòu de) Montmiralh, las d'Alans, d'Andilhac, de Caüsac de Vera, de Montelhs e de Vius èran del canton de Caüsac (de Vera), las de La Ròca e de Puègcèlsi èran del canton de Puègcèlsi. En 1801, lo canton de Caüsac foguèt suprimit  e sas comunas transferidas al canton de (Castèlnòu de) Montmiralh e lo canton de Puègcèlsi foguèt conservat e espandit per supression del canton de Vaur , mas en 1802 lo suprimiguèron e sas comunas anèron, siá al canton de Vaur, reconstituït, siá al canton de (Castèlnòu de) Montmiralh.

Lo canton es suprimit pel decret del 17 de febrièr 2014, que s'aplica a las eleccions departamentalas de 2015 de març 2015.

Composicion
Lo canton de Castèlnòu de Montmiralh compreniá dotze comunas :

Representacion
Los dos darrèrs conselhièrs generals foguèron :
 de 1979 a 1992, Claude Bouyssières, PS, professor, cònsol de Puègcèlsi (1985-2001);
 de 1992 a 2015, Paul Salvador, divèrs drecha, agricultor, cònsol de Castèlnòu de Montmiralh dempuèi 1989, President de la Comunautat de comunas Vera-Gresinha dempuèi 1993

Nòtas e referéncias